בעל השליטה בבזק סיפר למנכ"ל "וואלה": קבוצת "ידיעות אחרונות" מתנהלת כארגון פשע וגובה פרוטקשן מתאגידים • שאול אלוביץ: שילמנו 400 אלף שקל ל"כלכליסט" כדי שיירדו מבזק • "כלכליסט": "שקר מתועב, חולני והזוי" • משפט המו"לים, שלב העדויות
"אולי לא כדאי להסתבך עם Hot", כתב אלוביץ לישועה. "החלטה שלך", השיב המנכ"ל לבעל השליטה. "זה סקר של וואלה. Hot וסלקום לא שמים בוואלה שקל אחד ומחרימים אותנו. אני לא צריך להיות נחמד איתם. נוני (מוזס, בעל השליטה בקבוצת ידיעות אחרונות, הכוללת גם את כלכליסט; א"פ) הורג אותם אם הם רק מעזים לא לשים חודש אחד את התקציבים אצלו. אנחנו נחמדים ומנומסים". במלים אחרות, ישועה תיאר בשיחה זו מצב עניינים שבו ארנון (נוני) מוזס, העומד בראש קבוצת "ידיעות אחרונות", מתנקם בשתיים מחברות התקשורת הגדולות בישראל אם הן נמנעות מלהזרים לו תקציבי פרסום בהיקף שנראה לו ראוי. בני הזוג שאול ואיריס אלוביץ, היום בבית-המשפט המחוזי בירושלים, בדיון במשפטם באשמת נתינת שוחד לראש הממשלה, בנימין נתניהו (צילום: יונתן זינדל)